**Ministru kabineta noteikumu projekta „Noteiktu pasažieru kategoriju atbrīvošanas no lidostas drošības pārbaudēm kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Noteiktu pasažieru kategoriju atbrīvošanas no lidostas drošības pārbaudēm kārtība” (turpmāk - projekts) mērķis ir noteikt personu kategorijas, kuras atbrīvo no lidostas drošības pārbaudēm, un kārtību, kādā šīs personas (Latvijas Republikas valsts amatpersonas, augstākās ārvalstu amatpersonas, citus delegāciju locekļus un pavadošās personas) atbrīvo no lidostas drošības pārbaudēm. Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par aviāciju” 57.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vairākos Eiropas Savienības tiesību aktos (Eiropas Parlamenta un Padomes 2008.gada 11.marta Regulā (EK) Nr.300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (turpmāk – Regula Nr.300/2008), Komisijas 2015.gada 5.novembra Īstenošanas Regulā (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – Regula Nr.2015/1998)), ir noteikts, kādas aviācijas drošības prasības ir jāievēro civilās aviācijas lidlaukos (prasības attiecas uz tiem civilās aviācijas lidlaukiem, kas ir sertificēti saskaņā ar Ministru kabineta 2006.gada 1.augusta noteikumiem Nr.635 “Noteikumi par civilās aviācijas lidlauku izveidošanu, sertifikāciju un ekspluatāciju”). Regulas Nr.2015/1998 pielikuma 1.3.2.1., 1.4.4.1., 4.1.1.7., 4.1.2.10. un 5.1.5.punkts nosaka gadījumus, kad pilnvarotā iestāde pamatojoties uz objektīviem iemesliem var piemērot alternatīvus drošības pasākumus nodrošinot atbilstošu drošības līmeni. Komisijas 2009.gada 18.decembra Regula (ES) Nr.1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (turpmāk – Regula Nr.1254/2009) noteic, ka dalībvalstis var atkāpties no Regulas (EK) Nr.300/2008 noteiktajiem kopējiem pamatstandartiem aviācijas drošības jomā un pieņemt alternatīvus drošības pasākumus, kas sniedz atbilstošu drošības līmeni attiecībā uz lidojumiem valsts un militāros nolūkos un uz citiem lidojumiem. Tas nozīmē, ka gaisa kuģu atsevišķu kategoriju pasažieriem var tik piemēroti alternatīvie drošības pasākumi, proti, atbrīvošana no lidostas drošības pārbaudes vai atvieglotā drošības pārbaude.Latvijas Republikā spēkā ir trīs normatīvie akti, kas paredz alternatīvo drošības pasākumu piemērošanu:1) Ministru kabineta 2014.gada 25.marta instrukcija Nr.2 “Kārtība, kādā Latvijas Republikas valsts amatpersonas, augstākās ārvalstu amatpersonas un pavadošos delegācijas locekļus atbrīvo no lidostas drošības pārbaudēm” (turpmāk – instrukcija Nr.2);2) Ministru kabineta 2018.gada 4.decembra noteikumi Nr.750 “Kārtība, kādā civilās aviācijas lidlauku izmanto militārās aviācijas gaisa kuģi un militārās aviācijas lidlauku – civilās aviācijas gaisa kuģi” (turpmāk – noteikumi Nr.750);3) Ministru kabineta 2019.gada 17.septembra noteikumi Nr.444 “Kārtība, kādā civilās aviācijas lidlauku izmanto valsts gaisa kuģi” (turpmāk – noteikumi Nr. 444).Instrukcija Nr.2 attiecas gan uz gaisa pārvadājumiem (regulārajiem komerclidojumiem), gan uz lidojumiem ar valsts gaisa kuģiem. Instrukcija Nr.2 nosaka, kādas personu kategorijas (Latvijas Republikas valsts amatpersonas, augstākās ārvalstu amatpersonas un pavadošie delegācijas locekļi) tiek atbrīvotas no lidostas drošības pārbaudēm, kā arī kārtību, kādā šīs personas atbrīvo no lidostas drošības pārbaudēm.Noteikumi Nr.750 paredz kārtību, kā alternatīvie drošības pasākumi tiek piemēroti militārās aviācijas gaisa kuģiem.Noteikumos Nr.444 ir noteikti nosacījumi un procedūras, kas jāievēro, lai Latvijas Republikas valsts amatpersonas, augstākās ārvalstu amatpersonas un pavadošos delegācijas locekļus, kuri veic lidojumu ar valsts gaisa kuģi, atbrīvotu no lidostas drošības pārbaudēm.Tas nozīmē, ka normatīvais regulējums par valsts gaisa kuģu pasažieru atbrīvošanu no lidostas drošības pārbaudēm tiek noteikts divos dažādos normatīvajos aktos (noteikumi Nr.444 un instrukcija Nr.2). Lai novērstu tiesību normu dublēšanu, nepieciešams izdarīt grozījumus instrukcijā Nr.2, svītrojot no tās tiesību normas, kuras ietvertas projektā.  Tā kā instrukcijā Nr.2 noteiktais regulējums skar privātpersonas (civilās aviācijas lidlauku ekspluatantus un gaisa kuģu ekspluatantus) un instrukcijā Nr.2 noteiktajam regulējumam jābūt minētajām personām saistošam, Saeima 2019.gada 7.novembrī pieņēma grozījumus likumā “Par aviāciju”, 57.pantu papildinot ar sesto daļu, kas paredz pilnvarojumu Ministru kabinetam noteikt pasažieru kategorijas, ko atbrīvo no lidostas drošības pārbaudes, un kārtību, kādā minētās personas atbrīvo no lidostas drošības pārbaudes.  Ievērojot likuma “Par aviāciju” 57.panta sesto daļu, projektam ir mainījies deleģējums, līdz ar to tas tiek izdots jaunā redakcijā, aizstājot instrukciju Nr.2.  Attiecīgi projektā nav ietvertas tiesību normas, kas attiecas uz lidojumiem ar valsts gaisa kuģiem.  Lidostas administrācija pasažieriem, kas veic regulas Nr.1254/2009 1.pantā minētos lidojumus vai lidojumus ar regulas Nr.1254/2009 1.pantā minētajiem gaisa kuģiem, piemēro alternatīvos drošības pasākumus pamatojoties uz Civilās aviācijas aģentūras veikto drošības riska novērtējumu, saskaņā ar regulas Nr.1254/2009 1.pantu. Alternatīvie drošības pasākumi tiek piemēroti atbilstoši attiecīgās lidostas aviodrošības programmai vai lidlauka aviodrošības programmai, kas izstrādātas, pamatojoties uz Regulā Nr.2015/1998 noteiktajām prasībām, pamatojoties uz Ministru kabineta 2010.gada 27.aprīļa noteikumu Nr.397 “Noteikumi par Valsts civilās aviācijas drošības programmu” 4.1.apakšpunktu un detalizēti aprakstīti lidostas instrukcijās un darba procedūru rokasgrāmatās.  Projekts nosaka, ka no lidostas drošības pārbaudes atbrīvo šādas personas:  1) Latvijas Valsts prezidentu un personas, kas ir bijušas šajā amatā, Saeimas priekšsēdētāju, Ministru prezidentu, ārlietu ministru, kā arī viņu dzīvesbiedrus un nepilngadīgos bērnus, ja tie ceļo kopā ar minētajām amatpersonām;  2) augstākās ārvalstu amatpersonas, starptautisko organizāciju un institūciju vadītājus, kā arī viņu dzīvesbiedrus un nepilngadīgos bērnus, ja tie ceļo kopā ar minētajām personām;  3) Latvijas Republikā akreditētos ārvalstu vēstniekus, kuri veic darba pienākumus valsts, oficiālās vai darba vizītes ietvaros;  4) valsts institūciju pārstāvjus, kas veic projekta 7.1., 7.2. un 7.3.apakšpunktā minēto amatpersonu personiskās apsardzes pienākumus.  Par projekta 7.2.punktā minētām augstākām ārvalstu amatpersonām tiek uzskatīti ārvalstu prezidenti, premjerministri, ārlietu ministri, starptautisku organizāciju un institūciju vadītāji, piemēram - Apvienoto Nāciju organizācijas (ANO) ģenerālsekretārs, Ziemeļatlantijas Līguma organizācijas (NATO) ģenerālsekretārs, reliģisku organizāciju vadītāji -piemēram Romas pāvests, taču ņemot vērā ārvalstu augstāko amatpersonu nosaukumu lielo dažādību, piemēram – karaļi, prinči, šeihi un citi, to pilnu sarakstu projektā nav iespējams norādīt.  Atbrīvojot minētās personas no lidostas drošības pārbaudes, tiek izrādīta cieņa personai un valstij, kuru tās pārstāv. Alternatīvo drošības pasākumu (atbrīvošanas no lidostas drošības pārbaudes un atvieglotās drošības pārbaudes) piemērošana attiecība uz šīm personām neapdraud gaisa kuģu lidojumu drošību.  Piemērojot instrukcijas Nr.2 normas praksē, radās situācijas, kad izlidojošās valsts augstākās amatpersonas pavadīja personas (piemēram, tulks, ārsts, personīgais sekretārs), kuras nebija iekļautas instrukcijā Nr.2 noteiktajā no lidostas drošības pārbaudes atbrīvojamo personu sarakstā, bet kurām bija nepieciešams pārvietoties vienlaicīgi ar personām, kuras bija atbrīvotas no drošības pārbaudes. Tādēļ projektā ir iekļauta norma, kas paredz izņēmuma gadījumos, balstoties uz drošības riska novērtējumu, atbrīvot no lidostas drošības pārbaudes personas, kuras nav iekļautas projekta 7.punktā.  Projekta 8.2.apakšpunktā noteikto prasību nošķirt pavadošās personas no citiem izlidojošiem pasažieriem un tās uzraudzīt visu laika posmu, kamēr tās atrodas lidostas ierobežotas piekļuves drošības zonā, nodrošina lidostas administrācija, kas nodrošina pavadošo personu uzraudzību un izvietošanu lidostas ierobežotas piekļuves drošības zonā, vietā, kurā nav fiziskas saskares ar gaisa kuģu pasažieriem, kas atrodas lidostā.  Saskaņā ar 1944.gada 7.decembra Konvencijas par starptautisko civilo aviāciju 17.pantu gaisa kuģa valstspiederība ir valstij, kurā tas ir reģistrēts, un citas valsts likumdošanas akti uz to nedarbojas, tāpēc atkāpes no kopējiem pamatstandartiem civilās aviācijas drošības jomā ir panākamas tikai vienošanās ceļā.  Attiecībā uz Latvijas Republikā reģistrētiem gaisa kuģiem ir piemērojama likuma “Par aviāciju” 98.panta pirmā daļa, kas noteic, ka gaisa pārvadātājs ir atbildīgs par kaitējumu, kas radies tādēļ, ka gaisa pārvadājuma laikā iestājusies pasažiera nāve vai pasažiera veselībai nodarīti bojājumi.  Nopērkot biļeti no gaisa pārvadātāja lidojuma veikšanai ar tā gaisa kuģi, pirkšanas brīdī pasažieris piekrīt pārvadātāja izvirzītiem noteikumiem, kas atbilst starptautiskiem nolīgumiem. Jebkuras atkāpes no šiem noteikumiem ir jāsaskaņo ar pārvadātāju. Tādēļ, projektā ir ietverta norma, kas noteic, ka atbrīvojumu no lidostas drošības pārbaudes ir jāsaskaņo ar gaisa pārvadātāju.  Projektā nav ietverta norma, kas paredz pastiprinātās lidostas drošības pārbaudes veikšanu, jo šī norma attiecas tikai uz valsts gaisa kuģu lidojumiem.  Projekta 10.punktā minētie neparedzētie apstākļi var iestāties, ja valsts amatpersonai steidzami jāierodas neplānotā augsta līmeņa sanāksmē ārvalstīs, ja ir pēkšņas (iepriekš neparedzētas) izmaiņas delegācijas sastāvā vai citiem apstākļiem. Šādās situācijās vizītes organizatoram jārēķinās ar lidostas tehniskajiem un cilvēku resursiem nepieciešamo pasākumu organizēšanai pieejamajā laika posmā.  Projekta 16.punkts attiecas tikai uz projekta 7.punktā minēto personu apsardzes dienesta ieroču pārvadāšanu gaisa kuģī.  Projekta pielikuma 2. un 4.punktā minētie “delegācijas locekļi” projekta izpratnē ir projekta 7.punktā minētās personas un personas, kuras nav ietvertas projekta 7.punktā, bet kuras ceļo kopā ar projekta 7.punktā minētajām personām. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”, Ārlietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Civilās aviācijas lidlauku ekspluatanti, gaisa kuģu ekspluatanti, kuru gaisa kuģi tiks izmantoti valsts augstāko amatpersonu pārvadāšanai, Valsts protokols, valsts prezidenta kanceleja, Saeimas administrācija, Aizsardzības ministrija, ārvalstu vēstniecības. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav paredzama ietekme uz tautsaimniecību, kā arī administratīvais slogs nemainās, jo:  1) jau šobrīd gan valsts institūcijas, gan atsevišķas vēstniecības savas kompetences ietvaros organizē/koordinē Latvijas Republikas valsts amatpersonu, augstāko ārvalstu amatpersonu un pavadošo delegācijas locekļu atbrīvošanu no lidostas drošības pārbaudēm;  2) projektā nav iekļautas normas (salīdzinot ar instrukcijā Nr.2 noteikto regulējumu), kas attiecas uz valsts gaisa kuģa pasažieru un to bagāžas apkalpošanu. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) nav aprēķināmas, jo nav paredzams, cik Latvijas Republikas valsts amatpersonu, augstāko ārvalstu amatpersonu un pavadošo delegācijas locekļu lidojumi ar gaisa kuģiem, kas veic gaisa pārvadājumus, tiks pieteikti. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Līdz ar projekta spēkā stāšanos tiks atzīta par spēku zaudējušu Ministru kabineta 2014.gada 25.marta instrukcija Nr.2 “Kārtība, kādā Latvijas Republikas valsts amatpersonas, augstākās ārvalstu amatpersonas un pavadošās delegācijas locekļus atbrīvo no lidostas drošības pārbaudēm”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).  Komisijas 2009.gada 18.decembra Regula (ES) Nr. 1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (publicēta “Eiropas Savienības Oficiālajā Vēstnesī” L 338,19.12.2009). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).  Komisijas 2009.gada 18.decembra Regula (ES) Nr. 1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (publicēta “Eiropas Savienības Oficiālajā Vēstnesī” L 338,19.12.2009). | | | | |
| A | | B | C | | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1254/2009 1.pants | | Projekta 2.2.apakšpunkts, 5.punkts | Tiesību norma ieviesta pilnībā | | | Projekts stingrākas prasības neparedz |
| Regula Nr.2015/1998 pielikuma 1.3.2.1.punkts | | Projekta 2.2. un 8.2.apakšpunkts | Tiesību norma ieviesta pilnībā | | | Projekts stingrākas prasības neparedz |
| Regula Nr.2015/1998 pielikuma 1.4.4.1.punkts | | Projekta 2.2. un 8.3.apakšpunkts | Tiesību norma ieviesta pilnībā | | | Projekts stingrākas prasības neparedz |
| Regula Nr.2015/1998 pielikuma 4.1.1.7.punkts | | Projekta 2.2.apakšpunkts, 7. un 8.punkts | Tiesību norma ieviesta pilnībā | | | Projekts stingrākas prasības neparedz |
| Regula Nr.2015/1998 pielikuma 4.1.2.10.punkts | | Projekta 2.2.apakšpunkts, 7. un 8.punkts | Tiesību norma ieviesta pilnībā | | | Projekts stingrākas prasības neparedz |
| Regula Nr.2015/1998 pielikuma 4.4.2.punkts | | Projekta 11. un 16.punkts | Tiesību norma ieviesta pilnībā | | | Projekts stingrākas prasības neparedz |
| Regula Nr.2015/1998 pielikuma 5.1.5.punkts | | Projekta 2.2.apakšpunkts un 15.punkts | Tiesību norma ieviesta pilnībā | | | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | Izmantotas Regulas Nr.1254/2009 1.pantā dotās tiesības attiecībā uz regulas Nr.1254/2009 1.pantā minētajiem gaisa kuģiem un lidojumiem, dalībvalstij atkāpties no regulas Nr.300/2008 4.panta 1.punktā minētajiem kopējiem pamatstandartiem un pieņemt alternatīvus drošības pasākumus, kas sniedz atbilstošu drošības līmeni, pamatojoties uz valsts aģentūras “Civilās aviācijas aģentūra” drošības riska novērtējumu, kas veikts saskaņā ar regulu Nr.1254/2009 (projekta 2.2.apakšpunkts, 5.punkts).  Katrā individuālā gadījumā tiek izvērtēti visi apstākļi , kas var ietekmēt civilās aviācijas drošību un gadījumos, kad lidostas drošības pārbaudes veikšana ir apgrūtināta, piemēram, ja pasažieri ir cilvēki formas tērpos un to statuss nepieļauj saistību ar noziedzīgu darbību izdarīšanu un atbilstoši lidostas aviodrošības programmai vai lidlauka aviodrošības programmai (lidostas procedūrai) tiek radīti apstākļi, kad lidostas ierobežotas piekļuves drošības zonā ienestus priekšmetus nav iespējams nodot citām personām. Un alternatīvo drošības pasākumu piemērošana attiecība uz šīm personām neapdraud gaisa kuģu lidojumu drošību.  Izmantotas Regulas Nr.2015/1998 pielikuma 1.3.2.1.punktā dotās tiesības dalībvalstij atbrīvot personas, kas nav pasažieri, no pārbaudēm (projekta 2.2. un 8.2.apakšpunkts). Tādējādi izrādot cieņu Latvijas Republikas augtākām valsts amatpersonām un augstākām ārvalstu amatpersonām. Tādējādi izrādot cieņu arī attiecīgai valstij, kuru pārstāv augtākās valsts amatpersonas. Un alternatīvo drošības pasākumu piemērošana attiecība uz šīm personām neapdraud gaisa kuģu lidojumu drošību.  Izmantotas Regulas Nr.2015/1998 pielikuma 1.4.4.1.punktā dotās tiesības dalībvalstij atbrīvot transportlīdzekļus no pārbaudes (projekta 2.2. un 8.3.apakšpunkts). Ar nosacījumu, ja tos pavada saskaņā ar regulas Nr.2015/1998 pielikuma 1.2.7.3.punktu pilnvarots pavadītājs. Tādējādi izrādot cieņu Latvijas Republikas augtākām valsts amatpersonām un augstākām ārvalstu amatpersonām. Tādējādi izrādot cieņu arī attiecīgai valstij, kuru pārstāv augtākās valsts amatpersonas. Un alternatīvo drošības pasākumu piemērošana attiecība uz šīm personām neapdraud gaisa kuģu lidojumu drošību.  Izmantotas Regulas Nr.2015/1998 pielikuma 4.1.1.7.punktā dotās tiesības dalībvalstij noteikt pasažieru kategorijas, kurām piemēro īpašas pārbaudes procedūras vai kuras atbrīvo no pārbaudēm (projekta 2.2.apakšpunkts, 7. un 8.punkts). Tādējādi izrādot cieņu Latvijas Republikas augtākām valsts amatpersonām un augstākām ārvalstu amatpersonām. Tādējādi izrādot cieņu arī attiecīgai valstij, kuru pārstāv augtākās valsts amatpersonas. Un alternatīvo drošības pasākumu piemērošana attiecība uz šīm personām neapdraud gaisa kuģu lidojumu drošību.  Izmantotas Regulas Nr.2015/1998 pielikuma 4.1.2.10.punktā dotās tiesības dalībvalstij noteikt rokas bagāžas kategorijas, kurām piemēro īpašas pārbaudes procedūras vai kuras atbrīvo no pārbaudēm (projekta 2.2.apakšpunkts, 7. un 8.punkts). Tādējādi izrādot cieņu Latvijas Republikas augtākām valsts amatpersonām un augstākām ārvalstu amatpersonām. Tādējādi izrādot cieņu arī attiecīgai valstij, kuru pārstāv augtākās valsts amatpersonas. Un alternatīvo drošības pasākumu piemērošana attiecība uz šīm personām neapdraud gaisa kuģu lidojumu drošību.  Izmantotas Regulas Nr.2015/1998 pielikuma 4.4.2.punktā dotās tiesības dalībvalstij atļaut ienest ierobežotas iekļuves drošības zonās un gaisa kuģī Regula Nr.2015/1998 pielikuma 4.C papildinājumā minētos priekšmetus (projekta 11. un 16.punkts). Tādējādi izrādot cieņu Latvijas Republikas augtākām valsts amatpersonām un augstākām ārvalstu amatpersonām. Tādējādi izrādot cieņu arī attiecīgai valstij, kuru pārstāv augtākās valsts amatpersonas. Un alternatīvo drošības pasākumu piemērošana attiecība uz šīm personām neapdraud gaisa kuģu lidojumu drošību.  Izmantotas Regulas Nr.2015/1998 pielikuma 5.1.5.punktā dotās tiesības dalībvalstij noteikt reģistrētās bagāžas kategorijas, kurām piemēro īpašas pārbaudes procedūras vai kuras atbrīvo no pārbaudēm (projekta 2.2.apakšpunkts, 15.punkts). Ar nosacījumu, ja vizītes organizators nodrošina, ka projekta 7. un 8.punktā minēto personu reģistrētajai bagāžai no tās nokomplektēšanas brīža līdz nodošanai lidostā nav piekļuvušas trešās personas. Tādējādi izrādot cieņu Latvijas Republikas augtākām valsts amatpersonām un augstākām ārvalstu amatpersonām. Tādējādi izrādot cieņu arī attiecīgai valstij, kuru pārstāv augtākās valsts amatpersonas. Un alternatīvo drošības pasākumu piemērošana attiecība uz šīm personām neapdraud gaisa kuģu lidojumu drošību. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | |
| Cita informācija | | | Par to, kā ir izmantota šīs anotācijas V. sadaļas 1.tabulā minētajos ES tiesību aktos paredzētā rīcības brīvība dalībvalstij ieviest noteiktas ES tiesību akta normas, Eiropas Komisiju informē valsts aģentūra “Civilās aviācijas aģentūra”. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | | | Projekts šo jomu neskar. | | |
| A | B | | | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
|  |  | | | |  | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. | | | | | |
| Cita informācija | Nav. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām projekta izstrādes procesā 2019.gada 4.jūnijā tika ievietots Satiksmes ministrijas tīmekļa vietnē http://www.sam.gov.lv/sm/content/?cat=553 |
| 3. | Sabiedrības līdzdalības rezultāti | Priekšlikumi un iebildumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts institūcijas, kuru kompetencē ir organizēt/koordinēt Latvijas Republikas valsts amatpersonu vai augstāko ārvalstu amatpersonu vizītes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova